ขอเรียนสอบถามคุณ​ ปี​ 2562 ผมได้รับวัคซีนโรคพิษสุนัขบ้า​ ครบ​ 5​ เข็ม​ เข็มสุดท้ายฉีด​ 13​ ธ.ค.2562 ปี​ 2563​ ผมได้ฉีดกระตุ้น​ 5​ ครั้ง​ ปี​ 2564​ ผมได้ฉีดกระตุ้น​ 5​ ครั้ง​ และปี​ 2565​ ผมได้ฉีดกระตุ้น​ 3​ ครั้ง​ ครั้งล่าสุด​ วันที่​ 5​ ก.ย.​2565​ แต่เมื่อวันที่​ 26​ ก.ย.2565​ ผมโดนสุนัขที่มีเจ้าและเลี้ยงภายในบ้านกัดที่มือ​ โดยมีรอยแผล​ ยามประมาณ​ 3​ มม.( เป็นรอยบาด​จากคมฟัน​)​ แต่เลือดไม่ออก​ ที่โดนกัดเนื่องจากอาหารน้องหล่นผมเลยเก็บให้​ เขาคงนึกว่าผมจะแย่งอาหาร​ เลยกัด​ ลักษณะนี้ผมต้องไปกระตุ้นวัคซีนอีกไหมครับ​ ( กระตุ้นล่าสุดผ่านมา​ 22​ วัน​)​
สวัสดีค่ะ โรคพิษสุนัขบ้าเกิดเมื่อถูกสัตว์เลี้ยงลูกด้วยนมเช่น สุนัข แมว หนูกัด หรือไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำ การกระตุ้นวัคซีนนั้น ถ้าถูกกัดมาภายใน 6 เดือน จะกระตุ้น 1 เข็ม ถ้าเกิน 6 เดือนกระตุ้น 2 เข็มห่างกัน 3 วันโดยถ้าเข็มล่าสุดกระตุ้นมาภายใน 1 เดือน ภูมิคุ้มกันโรคน่าจะยังอยู่ในระดับที่สูงมาก จนไม่น่าจะต้องกระตุ้นซ้ำอีกยกเว้นว่าถ้าไม่สบายใจ แผลเหวอะขนาดใหญ่ อาจจะไปพบแพทย์เพื่อประเมินบาดแผลดูอีกครั้ง ร่วมกับถ้าจะฉีดจริงๆ หรือแพทย์พิจารณาว่าควรฉีดกระตุ้นซ้ำ ก็จะฉีดเพียง 1 เข็ม แต่จากที่กล่าวมาคิดว่าน่าจะยังไม่ต้องฉีดกระตุ้นค่ะ